SKRIFTLIG FORESPOERGSEL P-1657/98

af Stéphane Buffetaut (I-EDN) til Kommissionen

(18. maj 1998)

Om: Obligatorisk aftapning paa flasker inden for dyrkningsomraadet

Siden begyndelsen af 1990'erne har nogle medlemsstater i den sydlige del af EU (navnlig Portugal, Graekenland og Italien) paa Spaniens initiativ indfoert nationale bestemmelser om, at visse kvalitetsvine SKAL aftappes inden for dyrkningsomraadet. Med det nuvaerende franske lovforslag for landbrugsomraadet (PLOA) og et italienske lovforslag om forbud mod, at det i forbindelse med olivenolie af italiensk oprindelse, som ikke er blevet emballeret i Italien, angives, at olien stammer fra Italien, er der sat gang i en udvikling i alle de sydlige EU-lande, der vedroerer samtlige saakaldte kvalitetslandbrugsprodukter.

I stedet for at spille sin rolle som vogter af EF-reglernes overholdelse, navnlig af traktatens artikel 34 og 85-90, og i stedet for at foelge de mange formelle klager over disse afvigelser op, har Kommissisonen (GD VI) tilsluttet sig denne udvikling og foreslaaet en reform af forordning nr. 823/87(1), der angiveligt har legitimeret denne udvikling for kvalitetsvines vedkommende.

Alle de nordlige EU-lande, som i vid udstraekning forarbejder og emballerer kvalitetslandbrugsprodukter og yder et nettobidrag til de europaeiske landbrugsbudgetter, har stadig vanskeligere ved at acceptere disse afvigelser, der kan skabe et skel mellem den nordlige og den sydlige del af Unionen. De har for nylig manifesteret dette og modsat sig, at reformen af forordning nr. 823/87 som foreslaaet af GD VI bliver realitetsbehandlet, foer Domstolen har stadfaestet den dom, den afsagde i sag C 47/90 "Delhaize Le Lion mod Promalvin".

Hvilke praktiske foranstaltninger vil Kommissionen traeffe for at undgaa, at disse nationale afvigelser i den sydlige del af EU skal gribe om sig, og for at modvirke konsekvenserne heraf i form af stadig kraftigere reaktioner i EU's nordlige lande?

Svar afgivet paa Kommissionens vegne af Franz Fischler

(11. juni 1998)

Kommissionen vil gerne goere det aerede medlem opmaerksom paa, at vedtagelsen af nationale foranstaltninger, der goer det obligatorisk at aftappe kvalitetsvin fra bestemte dyrkningsomraader (kvbd) i dyrkningsomraadet og/eller det bestemte dyrkningsomraade, ikke er et spoergsmaal, som kun beroerer de sydlige medlemsstater.

I 1972 vedtog Frankrig en saadan foranstaltning for den kontrollerede oprindelsesbetegnelse (AOC) Alsace. Siden da er der blevet truffet flere beslutninger af den art, selv om de har vaeret af lidt forskellig form, i alle de vinproducerende medlemsstater.

Det var netop en tilbundsgaaende analyse af disse forhold, der fik Kommissionen til at beslutte at forelaegge et forslag til forordning for Raadet for at faa fastsat EF-regler paa dette omraade. Kommissionen gjorde det ogsaa ud fra den overbevisning, at denne foranstaltning i nogle tilfaelde og paa visse betingelser vil vaere berettiget af kvalitetshensyn og for at forbedre kontrollen og beskyttelsen af den intellektuelle ejendomsret.

Formaalet med forslaget(2) er at bemyndige medlemsstaterne til at goere det obligatorisk, at visse kvbd aftappes i det bestemte dyrkningsomraade paa ret restriktive betingelser:

- aftapningen i det bestemte dyrkningsomraade skal give vinen saerlige egenskaber eller vaere af stor betydning for at kunne bevare dens saerlige egenskaber

- et stort flertal af de erhvervsdrivende skal gaa ind for det.

Ifoelge forslaget skal der ogsaa vaere en overgangsperiode paa fem aar efter forordningens ikrafttraedelse, for at de erhvervsdrivende, der har aftappet uden for det bestemte dyrkningsomraade i mindst tre aar, skal kunne tilpasse sig denne foranstaltning.

Ifoelge Kommissionen skulle disse betingelser begraense antallet af bestemte dyrkningsomraader, som kan anvende den foreslaaede bestemmelse.

Kommissionen indtager i store traek samme holdning i bemaerkningerne i det skriftlige indlaeg, som den forelagde for Domstolen i sag C-388/95 mellem Belgien og Spanien om samme emne.

(1) EFT L 84 af 27.3.1987, s. 59.

(2) EFT C 108 af 7.4.1998.